cy de cy fr cy jbo es jbo cy cy fr cy cy cy en es es ro fr cy en cy cy it cy nl cy cy cy ca ru en cy cy fr fr nl cy en cy cy en cy cy en en en es es ro fr cy en cy es cy cy cy cy cy cy cy cy cy
Pwrpas asesu yn Ysgol Glan Clwyd yw sicrhau gwybodaeth am yr hyn all disgybl wneud ac adnabod y camau nesaf o ran ei gynnydd. Gelwir hyn yn Asesu ar gyfer dysgu. Fel rhan o hyn, gosodir Bwriad Dysgu a Meini Prawf Llwyddiant ar gyfer tasgau fel bod disgyblion yn adnabod y disgwyliadau o ran ei gwaith. Bydd gwaith yn cael ei asesu gan ddefnyddio label “Llwyddais i… a Gorau i gyd…” Bydd y sylwadau hyn yn galluogi’r disgybl i adnabod ei gryfderau a’r hyn sydd angen ei wella cyn symud ymlaen i gywiro a ‘Llnau’ ei waith. Bydd defnydd o adborth llafar, hunan asesu ac asesu cyfoed hefyd yn rhan annatod o’r asesu a wneir.
Bydd rhai tasgau yn cael eu hasesu yn grynodol er mwyn gosod gradd cyflawniad yn enwedig ym Mlwyddyn 10, 11, 12 a 13. Defnyddir graddau A* – G i wneud hynny.  Mae canllawiau’r bwrdd arholi a manylebau pynciol yn nodi faint o adborth sy’n dderbyniol mewn rhai achosion yn arbennig wrth gyflwyno asesiadau dan reolaeth.
Bydd disgyblion CA4 a CA5 yn derbyn adroddiad am eu cynnydd 4 gwaith y flwyddyn ble nodir graddau targed, gradd ymdrech 1-5 a gradd cyflawniad. Bydd hyn yn ein galluogi i fentora’r disgyblion er mwyn sicrhau adnabod pa gamau sydd angen eu cynllunio i sicrhau eu bod yn cyflawni eu potensial.
Ar gyfer Blwyddyn 9 2017-18 mae disgyblion yn derbyn gradd ymdrech a lefel Cwricwlwm Cenedlaethol.
Mae Blwyddyn 7 ac 8 yn derbyn gradd ymdrech, gradd ymroddiad i wella a gradd cyrhaeddiad A* – G
Nid yw’r disgybl wedi ymateb i’r adborth o gwbl er iddo gael ei gymell i wneud hynny. Mae wedi ymateb heb ymgais gwirioneddol i wella (ail-adrodd camgymeriadau, ail-gopio). Nid yw’r disgybl wedi manteisio ar y cyfnod Ll’nau er mwyn gwneud cynnydd. Felly, mae’r cynnydd yn anfoddhaol.
Ymatebodd y disgybl i’r adborth gydag ymdrech i wella rhai agweddau o’r gwaith. Cymerodd fantais o’r cyfnod Ll’nau gan wneud cynnydd digonol; mae’r cryfderau yn gorbwyso’r gwendidau.
Ymatebodd y disgybl yn llawn i’r adborth gyda’r ymdrech i wella’r gwaith yn arwyddocaol. Cymerodd fantais llawn o’r cyfnod Ll’nau gan wneud cynnydd da. O bosib, mae dal man agweddau angen eu gwella.